google/wiki40b huggingface dataset:
Avrigus

História skupiny

Avrigus má svoj pôvod v roku 1990, kedy hudobník zo Sydney Simon Gruer nahral niekoľko thrashmetalových skladieb. Nasledujúci rok založil skupinu s gitaristom Leifom Gregorym, bubeníkom Kaneom Jarvisom a basgitaristom Steveom Caruanaom. Ale zostava bola spolu iba na krátky čas. Gregory neskôr vystupoval v ďalších skupinách v Sydney ako boli Destrier, Aftermath a Dark Order. Jarvis a Caruana založili grindcorovú skupinu s názvom Vomit, ktorá sa neskôr premenovala na Volatile.
V roku 1993 Simon Gruer začal pracovať ako zvukový inžinier pre sydneyskú doom/death metalovú skupinu Cruciform, a neskôr na sklonku roka 1993 sa k skupine pridal keď odišiel ich basgitarista Daniel Moth. Simon hral na klávesy a prebral rolu hlavného vokalistu. Skupina nahrala dvoj-piesňové demo Paradox, ktorého jedna pieseň neskôr bola aj na Warhead Records kompilácii Warhead Records Vol. 1 v roku 1995. Skupina tiež vydala jedno EP menom Atavism, na ktorom je 6 piesní. Medzičasom gitarista Cruciformu Tony Mulhearn predstavil Simona umelkyni a hudobníčke Judy Chiare, s ktorou potom spolu začali pracovať na hudobných nápadoch pre Avrigus. Cruciform sa už však rozpadol.
So zánikom Cruciformu mali teraz Simon a Judy viac času na Avrigus, a nahrali dve piesňe "As Ivy Groweth Green" a "The Final Wish", ktoré sa v roku 1997 objavili ako demo. Na ďalší rok vydavateľstvo Warhead Records vydalo EP menom "The Final Wish" ktoré obsahovalo 4 piesne. Judy tiež tvorila hosťa na albume zvanom Dreamscapes od sydneyskej doom metalovej skupiny Elysium.
Album The Secret Kingdom bol kompletný okolo januára 2000. Judy napísala väčšinu piesní, spievala a hrala na klavír. Simon prispel väčšinou hudby vrátane gitary, basmi, bubnami a klávesmi. Vydavateľstvo Avrigusu Warhead Records medzičasom skončilo, ale Judy zobrala kópie albumu spolu so sebou keď šla navštíviť Európu a Avrigus dostali ponuku na vydanie albumu od holandského vydavateľstva Hammerheart Records cez ich odnož Well of Urd. The Secret Kingdom bolo vydané v roku 2001. Odvtedy členovia Avrigusu vyjadrili nespokojnosť s vydavateľstvom (teraz už známe ako Karmageddon Media) kvôli ich zlyhaniu poskytovania poplatkov za tantiémy. Simon a Judy spolu hudbu už niekoľko rokov neskladali, a v máji 2007 Simon oznámil, že Judy už viac nie je členom Avrigusu.
Le Rouret

Poloha

Obec má rozlohu 7,1 km². Najvyšší bod je položený 480 m n. m. a najnižší bod 178 m n. m.

Obyvateľstvo

Počet obyvateľov obce je 3 887 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Muránska Lehota

Turistika

Obcou prechádza červená turistická trasa 0914.
Lízing

Lízing (angl. leasing) je proces, pri ktorom môže právnická alebo fyzická osoba získať určitý dlhodobý majetok, za ktorý musí zaplatiť celú sériu zmluvných, pravidelných, daňovo uznateľných platieb. Nájomca je príjemca služby alebo majetku na základe nájomnej zmluvy a prenajímateľ je vlastníkom majetku. Vzťah medzi nájomcom a prenajímateľom, sa nazýva prenájom, a môže byť na dobu určitú alebo neurčitú tzv. doba lízingu.
Lízing je formou podnikania, ktorého podstatou je prenájom výrobkov a výrobných prostriedkov na určité obdobie.
Za normálnych okolností môže nájomca so svojím majetkom slobodne robiť to, čo chce, vrátane zničenia alebo odovzdania majetku do nájmu v zmysle platnej zmluvy.
Podobné zásady platia pre nehnuteľný majetok, ako aj pre hnuteľný majetok, aj keď terminológia môže byť odlišná. Podobné zásady platia pre sub-lízing, lízing, ktorý je v prenájme v držbe na sub-nájomcu. Právo na sub-lízing môže byť výslovne zakázané v hlavnom lízingu.
Doba nájmu môže byť pevná, pravidelná alebo môže byť stanovená ako neurčitá.
Ak je na určité časové obdobie, končí automaticky a bez oznámenia musí byť poskytnutá, v prípade neexistencie právnej požiadavky.
Pevná dĺžka môže byť podmienená, v takom prípade trvá do niektorej špecifikovanej udalosti, ako je napríklad smrť určitého jedinca.
Pravidelný nájom je ten, ktorý sa obnovuje automaticky, obvykle raz za mesiac alebo týždeň.
Eliáš Institoris-Mošovský

Životopis

Slovenský kazateľ v Banskej Bystrici (1705 – 1732).
Synagóga v Brezne

Výstavba a opis budovy

Základný kameň budovy bol postavený v roku 1901. Stavalo sa podľa projektu banskobystričana Aloisa Payerbergera. Chrám bol vysvätený v roku 1902 a opravovaný v roku 1930. Po deportácii Židov z Brezna v roku 1942 prestala plniť svoju úlohu. Po vojne bol využívaná ako sklad nábytku a osiva.
Synagóga má tri nadzemné podlažia, v druhom sa nachádza ženská galéria v tvare U. Zo vstupného priestoru vedú schody do modlitebne a na ženskú galériu. Aron-ha-kodeš je umiestnený na východnej strane hlavnej sály.

Rekonštrukcia a nové využitie

Synagóga je 26. januára 1973 evidovaná ako kultúrna pamiatka avšak zároveň bola Pamiatkovým úradom charakterizovaná ako pamiatka bez využitia a jej stav ako „narušený“. Na jej čiastočnú rekonštrukciu na prelome storočia (podľa mesta 1996) prispeli breznianski Židia žijúci v zahraničí. Po rekonštrukcii sa v nej uskutočnili podujatia. To už bola synagóga vo vlastníctve mesta.
Nová rekonštrukcia bola hradená z 85% z Európskeho sociálneho fondu, 10% zo štátneho rozpočtu a 5% zo zdrojov mesta Brezna. Synagóga bola otvorená 11. mája 2016. Stavebné úpravy prebiehali od septembra do decembra 2015 a stáli 1,123 mil €. Podľa webu asb „[sa plánuje] organizácia koncertov, výstav, divadla, recitálov a iných kultúrnych a spoločenských podujatí komorného charakteru, ktoré nie je vhodné realizovať vo veľkých sálach.“ Sprístupnená bude tiež kupola s výhľadom na mesto. Súčasťou nového využitia bude aj expozícia o židovskej komunite v meste. Partnerom využitia je Akadémia umení v Banskej Bystrici.
Homokinetický kĺb

Homokinetický kĺb je druh kĺbu, ktorý umožňuje prenos otáčok medzi hriadeľom v rôznom uhle a pri zachovaní konštantnej uhlovej rýchlosti. Patrí medzi kĺbové vyrovnávacie spojky. Najčastejšie sa používa na hnacej prednej náprave, ale často sa používajú aj v automobiloch so zadným náhonom a nezávislým zavesením.

Tripoidné kĺby

Tento typ kĺbu sa používa ako vnútorný kĺb polosí, kvôli jeho vlastnostiam. Má relatívne malý uhol (väčšinou do 25 stupňov) a možnosť lineárneho pohybu v osi unášača (väčšinou do 50 mm). Kĺb sa skladá z trojčapového tela s valivými kameňmi, ktoré zapadá do unášača s tromi drážkami.

Zdvojený kardanový kĺb

Tento druh homokinetického kĺbu je vlastne kardanový hriadeľ, pri ktorom je časť medzi hriadeľmi skrátená na minimum, pričom je zaistené, aby sa obidva kardanové kĺby ohýbali v rovnakom uhle. Tieto kĺby zvládajú prenášať veľký krútiaci moment, ale ich nevýhodou je priestorová náročnosť a preto sa používajú hlavne na zadných nápravách nákladných automobilov.
Freska

Freska (z tal. al fresco – na čerstvo) je technika nástennej maľby zhotovovaná na vlhkej omietke. Maľovanie fresiek je technicky náročná práca. Minerálne pigmenty rozomleté vo vode alebo vápennej vode sa nanášajú priamo na čerstvú omietku na stene tak, aby sa farby vsiakli do podkladu. To znamená, že maliar musí pracovať rýchlo, aby omietka nezaschla, lebo potom je možné robiť už len drobné úpravy temperou. Vďaka tomuto špeciálnemu postupu je freska jednou z najtrvalejších nástenných maliarskych techník, ale takéto maľby sa nehodia do vlhkého prostredia.
Technika maľovania fresiek bola známa už v staroveku. Používala sa v Grécku a predovšetkým v Taliansku, ale aj v Číne a Indii. Rané kresťanské umenie a umenie raného stredoveku dalo prednosť mozaikám, takže umenie fresky upadlo na dlhú dobu takmer do zabudnutia. K obnove došlo až koncom 13. storočia.
Hardivillers-en-Vexin

Poloha

Obec má rozlohu 4,82 km². Najvyšší bod je položený 164 m n. m. a najnižší bod 119 m n. m.

Obyvateľstvo

Počet obyvateľov obce je 126 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Vyšný Kubín

Polohopis

Obec sa nachádza asi 5 km od okresného mesta. Leží v údolí, medzi vrchmi Veľký Choč (1 611 m n. m.) a Ostrá skala a Tupá skala.

Dejiny

Roľnícky ľud, ktorý sa označuje ako ľud popolnicových polí alebo lužický ľud sa zaoberal poľnohospodárstvom, chovom dobytka a poznal zopár remesiel. Staval si veľké opevnenia (Ostrá skala a Tupá skala), z čoho je možné usudzovať, že sa lužické rody spájali vo väčšie celky – kmene, ktoré pri stavbách mohutných opevnení využívali nútenú otrockú prácu (patriarchálne otroctvo).
Obec sa spomína v roku 1325 ako Superior Kolbin, 1325 až 1391 Felseukolbyn, alebo Kubbyn, v roku 1920 ako Horný Kubín. Roku 1325 magister Donč daroval osadu potomkom grófa Hudku (comes Hudka – Hudkont) z Liptova. Zemianske rodiny Meškovci a Kubínyiovci sa hlásili ako jeho potomkovia. V roku 1355 kráľ Ľudovít I. pridelil vyšnokubínskym zemanom túto obec a zároveň ju oddelil od Oravského panstva. Od tej doby sa Vyšný Kubín spomína ako zemianska dedina. Za zemianske rodiny sa pokladali Kubínyiovci, Meškovci, rodina Orszáhg-Gazda a Ivanovičovci. V roku 1778 mala obec 455 obyvateľov, v roku 1828 535 obyvateľov a 78 domov.
Terapsidy

Terapsidy [slovo muž. alebo žen. rodu] (iné názvy: terapsidné plazy, [ak sa hodnotia ako rad, tak aj:] terapsidotvaré; [bez cicavcov aj:] cicavcovité plazy ; lat. Therapsida) je taxón synapsíd.  Zahŕňa tie taxóny synapsíd, ktoré sú najviac príbuzné s cicavcami. V novších deleniach obyčajne terapsidy zahŕňajú aj samotné cicavce (Mamaliaformes/Mammalia), v tradičnom delení cicavce nezahŕňajú. O tom, či je vhodné terapsidy označiť ako plazy, pozri analogicky vysvetlenie v článku synapsidy. 
Najvyvinutejšia skupina terapsíd sa volá teriodonty.

Charakteristika

Terapsidy sa vyznačovali redukciou článkov prstov na končatinách, špecializovanejším chrupom než pelykosaury, pričom už niektoré primitívne formy (Estemmenosuchus) nemali šupiny, ale kožné žľazy ako cicavce. Zdá sa, že už primitívne terapsidy mali stálu telesnú teplotu. Terapsidy boli úspešné koncom permu až začiatkom triasu. V strednom triase ustúpili plazom z taxónu Archosauria, vo forme cicavcov však od treťohôr dodnes predstavujú dominantné veľké zvieratá.
Kyanippos (syn Adrasta)

Kyanippos (starogr. Κυάνιππος – Kyanippos, lat. Cyanippus) je v gréckej mytológii syn argejského kráľa Adrasta a jeho manželky Amfithey.
Kyanippos syn Adrasta je postavou, s ktorou sa v mýtoch nestretáme. Podľa písomného záznamu starogréckeho historika Apollodora z Atén, bol Kyanippos synom argejského kráľa Adrasta a Amfithey a mal štyroch súrodencov, brata Aigialea a sestry Argeiu, Aigialu a Déipylu.
Iný Kyanippos bol synom jeho brata Aigialea a bol to posledný kráľ Argu z rodu thesálskych Amythaónovcov.
Volebná účasť na Slovensku

Volebná účasť je podľa Štatistického úradu Slovenskej republiky (ŠÚ SR) podiel (%) voličov, ktorí sa zúčastnili na hlasovaní (reprezentovaní počtom vydaných obálok) k celkovému počtu oprávnených voličov, teda voličov zapísaných v zoznamoch oprávnených voličov. Účasť závisí od druhu alebo kola volieb, ich významu, medializácie a aktivizácie (mobilizácie) voličov ako aj od trvania volieb a ďalších faktorov ako je napríklad obdobie roka a s ním súvisiace počasie.

Trvanie volieb

Voľby do Národnej rady Slovenskej republiky v roku 2002 a predchádzajúce trvali dva dni. Voľby do Národnej rady Slovenskej republiky v roku 2006 a nasledovné trvali už len jeden deň. 
Priame prezidentské voľby trvajú (aj vždy od roku 1999 trvali) len jeden deň.

Ďalšie faktory ovplyvňujúce účasť

Voliči môžu svoj postoj k voľbám vyjadriť aj zámernou neúčasťou na hlasovaní. Niekedy sú k takémuto konaniu verejne vyzývaní osobnosťami politického alebo spoločenského života. V prípade referenda môže nízka volebná účasť zneplatniť celé hlasovanie, ak sa nedosiahne potrebné kvórum. 
Na účasť vo voľbách môže do určitej miery vplývať aj počasie. Ovplyvňuje totiž správanie ľudí: ak je v deň volieb pekne – niektorí dajú prednosť inej činnosti (pobyt v prírode a pod.); naopak keď je vyslovene nevľúdne – voliči ostanú doma.
Jarret

Poloha

Obec má rozlohu 4,44 km². Najvyšší bod je položený 860 m n. m. a najnižší bod 439 m n. m.

Obyvateľstvo

Počet obyvateľov obce je 304 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Ondrej Hodža

Životopis

Narodil sa v rodine Jána Hodžu a jeho manželky Márie, rodenej Hriankovej. Študoval na gymnáziu v Rožňave, evanjelickú teológiu v Bratislave a na univerzite v Halle. V rokoch 1846 – 1848 pôsobil ako evanjelický kaplán v Liptovskom Mikuláši, v rokoch 1848 – 1887 ako farár v Sučanoch a od roku 1860 bol turčiansky senior. V roku 1841 pracoval ako zapisovateľ Ústavu a reči a literatúry českoslovanskej v Bratislave. Bol aktívnym činiteľom štúrovského hnutia, v roku 1844 sa stal spoluzakladateľom spolku Tatrín, v roku 1846 sa zúčastnil schôdze evanjelický kňazov Liptova, na ktorej podpísali osvedčenie za štúrovskú slovenčinu. Bol tiež účastníkom slovenského povstania v rokoch 1848 – 1849, neskôr bol väznený v Martine a v Banskej Bystrici, v roku 1861 sa stal signatárom Memoranda národa slovenského a v roku 1863 bol spoluzakladateľom a členom výboru Matice slovenskej. Podporoval slovenské školy, obraňoval národné práva na cirkevnom a kultúrnom poli.

Tvorba

Okrem iného bol tiež autorom správ v Slovenských národných novinách, publikoval tiež v periodikách Orol tatranský, neskôr Obzor, Cirkevné listy a i. Je tiež autorom ľudovovýchovnej prózy o aktuálnych národných problémoch.
The Star-Spangled Banner

História

Text napísal právnik a amatérsky básnik Francis Scott Key, potom, čo bol počas britsko-americkej vojny (vojna roku 1812) v noci z 13. na 14. septembra 1814 svedkom, ako posádka americkej pevnosti Fort Mchenry v Baltimore úspešne vzdoruje ťažkému ostreľovaniu z mora.
Keyova báseň The Defence of Fort McHenry (Obrana pevnosti McHenry) bola prvýkrát vytlačená 17. septembra a o tri dni neskôr znovu, už pod aktuálnym titulom a ako pieseň na melódiu anglickej anakreontskej piesne To Anacreon in Heaven od Johna Stafforda Smitha. Hymnou Spojených štátov amerických sa stala rozhodnutím Kongresu dňa 3. marca 1931.

Text

Ako hymna sa obvykle hrá iba prvá sloha.

Po slovensky

Hviezdami posiata vlajka
Ach, povedz či vidíš
vo svetle skorého úsvitu.
Čo tak hrdo sme zdravili.
v poslednom lesku súmraku?
Čie široké pruhy a jasné hviezdy
čo pri nebezpečnom boji,
nad pevnosťou bolo vidieť,
tak statočne viali?
A červených rakiet žiara,
bomby vybuchujúce vo vzduchu,
nám v noci dokazovali,
že naša vlajka tam stále je.
Ach, povedz či tá hviezdami posiata
vlajka stále vlaje
nad zemou slobodných
a domovom statočných?
Košický obchvat

Budimír-Bidovce

Zmluva na výstavbu tohto úseku diaľnice NDS podpísala v auguste 2016. Prvé práce na obchvate sa začali 11. novembra 2016 a poklepanie základného kameňa sa uskutočnilo 24.novembra 2016. Buduje ho stavebná spoločnosť so sídlom vo Švédsku-Skanska SK za 197,44 miliónov €, ktorá ponúkla cenu o skoro 12 mil. EUR nižšiu ako bola predpokladaná hodnota zákazky podľa štátnej expertízy. V tejto časti sa stavia 23 mostov. Najväčším mostom v tejto časti bude 560 metrov dlhý most ponad rieku Torysu.

Košice, Šaca-Košické Oľšany

2. časť obchvatu Šaca – Košické Oľšany sa má začať stavať niekedy v polovici septembra 2018, predpokladaná cena je 240 mil. EUR. Súťaž na výstavbu tohto úseku by mala vyhlásiť NDS v roku 2017, obsahovať by mala 15 mostov.
World Tour 1968

História

Turné malo krátko po začatí problémy, pretože hlavný gitarista, spevák a skladateľ Syd Barrett opustil skupinu v apríli 1968. Barrett hral v skupine iba v januári toho roku, kedy mala skupina päť členov. Členom bol aj druhý gitarista, David Gilmour, ktorý Barretta aj neskôr nahradil. Väčšina predstavení sa odohrávala na festivaloch v Európe, hoci už bola predtým úspešná na niekoľkých univerzitách v Spojenom kráľovstve. Na týchto koncertoch ich diváci privítali s rešpektom, a počas niektorých vystúpení boli diváci dokonca aj ticho do poslednej noty.
Turné začalo 17. februára v Patronaatsgebouw, Holandsko a taktiež aj skončilo v Holandsku 28. decembra.
Po Sydovom odchode skupina zo svojho setlistu upustila väčšinu jeho skladieb, niektoré kompozície však zostali v repertoári až do roku 1971, napríklad „Interstellar Overdrive“ a „Astronomy Domine“. Tieto skladby boli občas predĺžené a obsahovali organové sólo a opakované verše.
Vidkun Quisling

Životopis

Narodil sa v rodine protestantského pastora. V roku 1911 vstúpil do armády, kde absolvoval pomerne úspešnú kariéru. Medzi rokmi 1918 – 1921 bol vojenským atašé v sovietskom Rusku a Fínsku. Potom pracoval v diplomatických službách pre Spoločnosť národov, od roku 1927 do roku 1929 bol diplomatom v Moskve. V 20. rokoch spolupracoval s Fridtjofom Nansenom na riešení hladomoru v Sovietskom zväze. 
V 30. rokoch sa ideologicky priblížil fašistom. V rokoch 1931 – 1933 sa stal nórskym ministrom obrany, v roku 1933 založil Quisling a Johan Bernhard Hjortpo antisemitistickú a antidemokratickú stranu Nasjonal Samling (Národné zjednotenie). Ako vzor im slúžila nemecká NSDAP. Vo voľbách roku 1936 dostala strana takmer 50 000 hlasov.

Druhá svetová vojna

Po vypuknutí druhej svetovej vojny sa zasadzoval za to, aby sa Nórsko stalo nemeckým protektorátom. Počas nemeckej invázie 9. apríla 1940 uskutočnil Quisling puč a oznámil prevzatie moci, dúfal pritom v osobnú podporu Adolfa Hitlera. Napriek tomu už o päť dní bol Nemeckom v Nórsku dosadený ako ríšsky komisár Nemec Josef Terboven, zodpovedajúci sa priamo Hitlerovi. Terboven napätý vzťah medzi sebou a Quislingom urovnal tým, že 1. februára 1942 Quislinga (ktorý do tej doby zastával funkciu vedúceho nórskej správnej rady) menoval za ministerského predsedu národnej vlády (de facto nórskej kolaborantskej vlády). Quisling bol však naďalej úplne závislý od rozhodnutí ríšskeho komisára Terbovena.

Odsúdenie a potrestanie

Po nemeckej kapitulácii bol Quisling 9. mája 1945 zatknutý a 24. októbra toho  istého roka bol popravený zastrelením. Jeho posledné slová pred popravou zneli: "Bol som odsúdený nespravodlivo a zomriem nevinný!"
Quislingova manželka Marija Vasilievna, pôvodom Ruska, žila v Oslo až do svojej smrti v roku 1980.
Ján Perenčaj

Životopis

Narodil sa v Lešti, okr. Lučenec. Po ukončení strednej školy v Kláštore pod Znievom študoval na Prírodovedeckej fakulte UK v Bratislave. Tu získal v roku 1962 aprobáciu z matematiky a deskriptívnej geometriu pre stredné školy.
Vyučoval na gymnáziu v Martine, odkiaľ prešiel na Katedru matematiky VŠDS fakulty SET v Žiline ( 1965), kde pôsobil až do svojej náhlej smrti s orientáciou na deskriptívnu geometriu.

Vo svojej vedecko-výskumnej práci sa sprvu venoval oblasti algebraických štruktúr, výsledkom čoho bol publikovaný vedecký článok. Neskôr ( 1980) sa zapojil do práce doc. Hejným vedeného bratislavského seminára z teórie vyučovania matematiky. Po šesťročnej usilovnej vedeckej práci sa dopracoval pôvodných výsledkov, ktoré aj v európskom úrovňovom stupni dosahujú patričný štandard. V októbri 1989 obhájil kandidatúru prácou, ktorá sa stala základom hĺbkového prieskumu geometrických vedomostí študenta. Popri svojej veľmi úspešnej pedagogickej činnosti a usilovnej vedeckej práci veľa času venoval aj činnosti v Jednote slovenských matematikov a fyzikov. Tu bola veľmi bohatá a plodná činnosť dr. Perenčaja. V žilinskej pobočke JSMF zastával zodpovedné funkcie vo výbore. Obzvlášť úspešné i účinné bolo jeho pôsobenie v prípravných a organizačných komisiách pobočkou plánovaných a uskutočňovaných podujatí. Veľkou mierou sa pričinil o zdar a úspech takých významných celoslovenských i celoštátnych akcií, akými sú Konferencie slovenských matematikov v Jasnej, Celoslovenský seminár o aktuálnych otázkach vyučovania matematiky na stredných a základných školách a pod. Veľa a vždy úspešne sa venoval pomoci žiakom, talentovaným v matematike. Veľakrát sám pripravoval, organizoval a viedol školenia a inštruktáže pre učiteľov, sústredenia pre riešiteľov MO, matematické tábory, vedecké semináre, letné i zimné školy. Jeho veľmi hodnotná, pedagogická, vedecká a spoločenskoprospešná činnosť bola aj patrične oceňovaná vyznamenaniami. Na zjazde JSMF 13. júla 1993 mu bol udelený titul Čestný člen JSMF in memoriam.
Zomrel 18. júna 1991 v Žiline.
Champigné

Poloha

Obec má rozlohu 22,7 km². Najvyšší bod je položený 80 m n. m. a najnižší bod 21 m n. m.

Obyvateľstvo

Počet obyvateľov obce je 2 064 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Balnot-la-Grange

Poloha

Obec má rozlohu 20,11 km². Najvyšší bod je položený 318 m n. m. a najnižší bod 210 m n. m.

Obyvateľstvo

Počet obyvateľov obce je 148 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
One Canada Square

Budova One Canada Square je 2. najvyššou obývateľnou budovou Spojeného kráľovstva. Je pozorovateľná z veľkej vzdialenosti a je charakteristická tvarom pripomínajúcim ceruzku. Stavba obsahuje 50 poschodí, je vysoká 235 m. Po dokončení v roku 1990 prekonala pôvodnú najvyššiu budovu – Tower 42 (výška 183 m).
Autorom návrhu stavby je argentínsky architekt César Pelli. Názov budovy vyjadruje jej adresu – číslo 1 na námestí Canada Square. Námestie je pomenované po Kanade, pretože bolo aj s budovami vybudované kanadskou developerskou spoločnosťou Olympia and York, ktorú vlastní rodina Reichmannova. Spoločnosť vplyvom pádu cien nehnuteľností bankrotovala, čo spôsobilo, že časť horných poschodí budovy zostala po jej dokončení neobsadená.
Stavba je taktiež bežne označovaná ako Canary Wharf Tower po finančnom centre, ktorého je dominantou. Je viditeľná z veľkej vzdialenosti, najmä z južných častí Londýna. Je dokonca pozorovateľná z niektorých úsekov diaľnice A2 zo vzdialenosti 40 km.
Budova má v súčasnosti dvoch susedov – ďalšie kancelárske komplexy, ktoré vyrástli v blízkosti ale sú o niečo nižšie, asi 200 m – HSBC Tower (Canada Square 8-16) a Citigroup Centre (Canada Square 25). Aj napriek tomu, že je druhým najvyšším mrakodrapom v krajine, nie je v ňom verejne prístupná vyhliadková plošina. Prízemie budovy, vstupná hala a suterén sú verejnosti prístupné a nachádza sa v nich obchodné centrum a dopravná križovatka metra a DLR.
V budove má kancelárie niekoľko významných finančných spoločností, taktiež sú tu kancelárie nektorých dôležitých anglických novín vrátane Daily Mirror, Sunday Mirror, Sunday People a Daily Telegraph.
Cancale

Poloha

Obec má rozlohu 12,61 km². Najvyšší bod je položený 56 m n. m. a najnižší bod 0 m n. m.

Obyvateľstvo

Počet obyvateľov obce je 5 374 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Villecey-sur-Mad

Poloha

Obec má rozlohu 7,41 km². Najvyšší bod je položený 361 m n. m. a najnižší bod 188 m n. m.

Obyvateľstvo

Počet obyvateľov obce je 322 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Bertheauville

Poloha

Obec má rozlohu 2,43 km². Najvyšší bod je položený 120 m n. m. a najnižší bod 49 m n. m.

Obyvateľstvo

Počet obyvateľov obce je 116 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Vézeronce-Curtin

Poloha

Obec má rozlohu 14,37 km². Najvyšší bod je položený 316 m n. m. a najnižší bod 205 m n. m.

Obyvateľstvo

Počet obyvateľov obce je 1 722 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ols-et-Rinhodes

Poloha

Obec má rozlohu 10,82 km². Najvyšší bod je položený 400 m n. m. a najnižší bod 305 m n. m.

Obyvateľstvo

Počet obyvateľov obce je 146 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saverdun (obec)

Poloha

Obec má rozlohu 61,47 km². Najvyšší bod je položený 374 m n. m. a najnižší bod 209 m n. m.

Obyvateľstvo

Počet obyvateľov obce je 4481 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE